CELEX: 52003PC0277
Language: fi
Date: 2003-05-16
Title: Muutettu ehdotus: Euroopan parlamentin ja neuvoston direktiivi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta (komission EY:n perustamissopimuksen 250 (2) artiklan nojalla esittämä)

Avis juridique important

|

52003PC0277

Muutettu ehdotus: Euroopan parlamentin ja neuvoston direktiivi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta (komission EY:n perustamissopimuksen 250 (2) artiklan nojalla esittämä)  /* KOM/2003/0277 lopull. - COD 2002/0152 */  

Muutettu ehdotus: EUROOPAN PARLAMENTIN JA NEUVOSTON DIREKTIIVI elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta (komission EY:n perustamissopimuksen 250 (2) artiklan nojalla esittämä)PERUSTELUT1. MenettelyKomissio teki 11. heinäkuuta 2002 ehdotuksen Euroopan parlamentin ja neuvoston direktiiviksi elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisesta. [1] Ehdotus toimitettiin Euroopan parlamentille ja neuvostolle samana päivänä. Euroopan talous- ja sosiaalikomitea antoi komission ehdotusta tukevan lausuntonsa 11. joulukuuta 2002.[1]  KOM(2002) 375 lopullinen, 11. heinäkuuta 2002.Euroopan parlamentti antoi ehdotuksesta myönteisen lausunnon ensimmäisessä käsittelyssä 10. huhtikuuta 2003. Parlamentti teki ehdotukseen kahdeksan tarkistusta, joista komissio hyväksyy kaksi.2. Komission ehdotuksen tarkoitusKomission ehdotuksella mukautetaan elintarvikkeissa käytettäväksi tarkoitetuista makeutusaineista annettua direktiiviä 94/35/EY tekniikan ja tieteen viimeaikaiseen kehitykseen. Tarkoitusta varten direktiiviehdotuksessa säädetään seuraavista:- Hyväksytään kahden uuden makeutusaineen eli sukraloosin sekä aspartaamin ja asesulfaamin suolan käyttö elintarvikealan tiedekomitean myönteisten lausuntojen perusteella.- Vähennetään erään jo hyväksytyn makeutusaineen, syklamaatin, saantia tiedekomitean pienennettyä lausunnossaan syklamaatin hyväksyttävän päiväsaannin arvoa (ADI-arvoa). Koska makeutusaineiden saannista suuri osa on peräisin virvoitusjuomista ja koska ADI-arvon ylittymismahdollisuudesta on saatu viitteitä, komissio ehdotti, että syklamaatin sallittua enimmäisannosta virvoitusjuomissa pienennettäisiin 400:sta 350:een milligrammaan litrassa.- Valtuutetaan komissio päättämään, onko jokin aine kyseisessä direktiivissä tarkoitettu makeutusaine.- Selvennetään elintarvikeluokan "erityisravinnoksi tarkoitetut konditoriatuotteet" merkitystä, koska tulkinta ei ole yhtenäistä jäsenvaltioissa.3. Komission kanta Euroopan parlamentin tarkistuksiinEuroopan parlamentti teki kaikkiaan kahdeksan tarkistusta komission ehdotukseen. Niistä komissio voi hyväksyä sellaisenaan kaksi: tarkistuksen 1, joka koskee syklamaatteja käsittelevää johdanto-osan 3 kappaletta, ja tarkistuksen 6, jonka aiheena on direktiivin saattamista osaksi kansallista lainsäädäntöä koskeva 2 artikla. Komissio ei hyväksy tarkistuksia 2, 3, 4 ja 5, yhdistettyjä tarkistuksia 12rev ja 13 eikä tarkistusta 9.Komissio oli jo myöntynyt parlamentin täysistunnolle esittämään tarkistukseen, jonka mukaan syklamaattien sallittu enimmäismäärä virvoitusjuomissa pienennetään arvoon 250 mg/l ja vähennys ulotetaan koskemaan maito- ja mehupohjaisia juomia. Tarkistus kumoutui, kun parlamentti hyväksyi tarkistuksen 9, jolla syklamaattimääräksi asetetaan kyseisissä elintarvikeluokissa 100 mg/l. Täysistunnossa esittämänsä kannan mukaisesti komissio ehdottaa nyt, että syklamaattiannoksen enimmäismäärä pienennetään virvoitusjuomissa arvoon 250 mg/l ja että pienennys ulotetaan maito- ja mehupohjaisiin juomiin.4. PäätelmäOttaen huomioon EY:n perustamissopimuksen 250 artiklan 2 kohdan komissio muuttaa ehdotusta seuraavasti.2002/0152 (COD)Muutettu ehdotus: EUROOPAN PARLAMENTIN JA NEUVOSTON DIREKTIIVI elintarvikkeissa käytettäväksi tarkoitetuista makeutusaineista annetun direktiivin 94/35/EY muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen, [2][2]  EYVL C [...], [...], s. [...].ottavat huomioon Euroopan talous- ja sosiaalikomitean lausunnon, [3][3]  EYVL C [...], [...], s. [...].ovat kuulleet elintarvikealan tiedekomiteaa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY [4] 6 artiklan mukaisesti,[4]  EYVL L 40, 11.2.1989, s. 27. Direktiivi sellaisena kuin se on muutettuna Euroopan parlamentin ja neuvoston direktiivillä 94/34/EY (EYVL L 237, 10.9.1994, s. 1).noudattavat perustamissopimuksen 251 artiklassa määrättyä menettelyä [5][5]  EYVL C [...], [...], s. [...].sekä katsovat seuraavaa:(1) Elintarvikkeissa käytettäviksi tarkoitetuista makeutusaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/35/EY [6] on luettelo hyväksytyistä makeutusaineista sekä kyseisten makeutusaineiden käytön edellytyksistä.[6]  EYVL L 237, 10.9.1994, s. 3. Direktiivi sellaisena kuin se on muutettuna Euroopan parlamentin ja neuvoston direktiivillä 96/83/EY (EYVL L 48, 19.2.1997, s. 16).(2) Sitten vuoden 1996 elintarvikealan tiedekomitea on todennut kahden uuden makeutusaineen, sukraloosin sekä aspartaamin ja asesulfaamin suolan, olevan turvallisia elintarvikekäytössä.(3) Elintarvikealan tiedekomitean lausunnon, joka koskee  syklaamihapon ja sen natrium- ja  kalsiumsuolojen hyväksyttävän päiväsaannin (ADI)  arvoa, sekä syklamaattien saantia koskevien viimeaikaisten tutkimusten myötä syklaamihapon ja sen natrium- ja kalsiumsuolojen sallitut enimmäismäärät pienenevät.(4) Kyseessä olevat elintarvikelisäaineet täyttävät direktiivin 89/107/ETY liitteessä II olevat yleiset edellytykset.(5) Päätettäessä, onko jotain ainetta pidettävä makeutusaineena, olisi noudatettava elintarvikeketjua ja eläinten terveyttä käsittelevän pysyvän komitean kuulemisesta vahvistettua menettelyä.(6) Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 [7] 53 ja 54 artiklassa vahvistetaan menettelyt, joilla voidaan ryhtyä yhteisöstä peräisin olevia tai kolmannesta maasta tuotuja elintarvikkeita koskeviin kiireellisiin toimenpiteisiin. Menettelyjä käyttäen komissio voi ryhtyä tällaisiin toimenpiteisiin, jos elintarvikkeesta aiheutuu todennäköisesti vakava riski ihmisten terveydelle, eläinten terveydelle tai ympäristölle eikä tällaista riskiä voida tyydyttävällä tavalla hallita kyseisen jäsenvaltion tai kyseisten jäsenvaltioiden toteuttamilla toimenpiteillä.[7]  EYVL L 31, 1.2.2002, s. 1.(7) Direktiivin 94/35/EY säännöksiä olisi muutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] huomioon ottamiseksi.[8]  EYVL L 184, 17.7.1999, s. 23.(8) Tämän vuoksi direktiiviä 94/35/EY olisi muutettava vastaavasti,OVAT ANTANEET TÄMÄN DIREKTIIVIN:1 artiklaMuutetaan direktiivi 94/35/EY seuraavasti:1) Korvataan 4 artikla seuraavasti:"4 artikla1. Jäljempänä 7 artiklan 2 kohdassa tarkoitetun menettelyn mukaisesti voidaan päättää, katsotaanko jonkin aineen olevan 1 artiklan 2 kohdassa tarkoitettu makeutusaine.2. Jos syntyy erimielisyyttä siitä, voidaanko makeutusaineita käyttää tietyssä elintarvikkeessa tämän direktiivin mukaisesti, voidaan 7 artiklan 2 kohdassa tarkoitetun menettelyn mukaisesti päättää, katsotaanko tuon elintarvikkeen kuuluvan johonkin liitteen kolmannessa sarakkeessa lueteltuun ryhmään."2) Korvataan 7 artikla seuraavasti:"7 artikla1. Komissiota avustaa asetuksen (EY) N:o 178/2002 58 artiklan 1 kohdalla perustettu elintarvikeketjua ja eläinten terveyttä käsittelevä pysyvä komitea (jäljempänä "komitea").2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.3. Komitea vahvistaa työjärjestyksensä."3) Muutetaan liite tämän direktiivin liitteen mukaisesti.2 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [date]. Näiden säännösten ja määräysten tarkoituksena on- sallia viimeistään [date] [9] tämän direktiivin mukaisten tuotteiden pitäminen kaupan ja käyttö[9]  Kahdentoista kuukauden kuluttua tämän direktiivin voimaantulosta.- kieltää viimeistään [date]* sellaisten tuotteiden pitäminen kaupan ja käyttö, jotka eivät ole tämän direktiivin mukaisia.Jäsenvaltioiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3 artiklaTämä direktiivi tulee voimaan [...] päivänä siitä, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä [date].Euroopan parlamentin puolesta Neuvoston puolestaPuhemies PuheenjohtajaLIITEMuutetaan direktiivin 94/35/EY liite seuraavasti:1) Muutetaan elintarvikeluokan "erityisravinnoksi tarkoitetut konditoriatuotteet" nimitys muotoon "vähäkaloriset tai lisättyä sokeria sisältämättömät konditoriatuotteet".2) Lisätään aineen E 951 aspartaami kohdalle seuraava elintarvikeluokka:"- lisättyä sokeria sisältämättömät jäätelötötteröt ja -vohvelikeksit  //  1 000 mg/kg"3) Aineen E 952 syklaamihappo ja sen natrium- ja kalsiumsuolat osaltaa) korvataan  luokissa "maustetut juomat, vähäkaloriset tai lisättyä sokeria sisältämättömät, vesipohjaiset" ja "vähäkaloriset tai lisättyä sokeria sisältämättömät juomat, jotka on valmistettu maidosta tai sen johdannaisista tai hedelmämehuista" enimmäismäärä "400 mg/l" enimmäismäärällä " 250 mg/l"b) poistetaan seuraavat luokat ja enimmäismäärät:"- lisättyä sokeria sisältämättömät leipomotuotteet  //  500 mg/kg- vähäkaloriset tai lisättyä sokeria sisältämättömät leipomotuotteet, kaakaosta tai kuivatuista hedelmistä valmistetut  //  500 mg/kg- vähäkaloriset tai lisättyä sokeria sisältämättömät leipomotuotteet, tärkkelyspohjaiset  //  500 mg/kg- lisättyä sokeria sisältämätön purukumi  //  1 500 mg/kg- lisättyä sokeria sisältämättömät hengityksen raikastamiseen käytettävät erityisen pienikokoiset makeiset  //  2 500 mg/kg- vähäkaloriset tai lisättyä sokeria sisältämättömät syötävät jäät  //  250 mg/kg"4) Lisätään seuraavat taulukot:&gt;TAULUKON PAIKKA&gt;&gt;TAULUKON PAIKKA&gt;